Punktisaajate tiimide osas oleme enamasti üpris suuremeelsed olnud. Vaid Tanel, Lennart ja Jaak on pakkunud praegust seisu ehk üheksat meeskonda. Frank oli jälle väga kitsi (8), Ivo aga ülilahke (12). Olgem ausad, vaevalt neid juurde tuleb. Kolmel debütanttiimil pole seni olnud isegi õhkõrna lootust esikümnesse jõuda ning jõulist kiiruse ja töökindluse kasvu ei paista kuskil.